EkBass/fiwiki-20250220-pages-articles huggingface dataset:
B. C. Forbes

Bertie Charles Forbes (14. toukokuuta 1880 Aberdeenshire – 6. toukokuuta 1954 New York) oli skotlantilainen taloustoimittaja ja kirjailija, joka tunnetaan erityisesti yhdysvaltalaisen Forbes-lehden perustajana. == Elämä ja ura == Forbes syntyi Aberdeenshiressa, Skotlannissa. Hänen isänsä Robert Forbes oli kauppias sekä räätäli. Valmistuttuaan Dundeen yliopistosta vuonna 1897 Forbes siirtyi työskentelemään toimittajana paikalliselle uutislehdelle vuoteen 1901 asti kunnes hän muutti Johannesburgiin, Etelä-Afrikkaan. Siellä Forbes oli töissä The Rand Daily Mail -sanomalehden ensimmäisen päätoimittaja Edgar Wallacen alaisena. Forbes muutti Yhdysvaltoihin vuonna 1904 ja perusti Forbes- lehden vuonna 1917. Forbes toimi lehden päätoimittajana aina kuolemaansa asti. B.C. Forbes kuoli 6. huhtikuuta 1954. Hänen ruumiinsa vietiin takaisin kotimaahansa Skotlantiin, jossa se haudattiin Aberdeenshireen. == Bibliografia == * Finance, Business and the Business of Life (1915) * Men Who Are Making America (1917) * Forbes Epigrams (1922) * Men Who Are Making the West (1923) * Automotive Giants of America (1925) * How to Get the Most Out of Business (1927) * 101 Unusual Experiences (1952) * America’s Twelve Master Salesmen (1952) == Lähteet == == Aiheesta muualla == Luokka:Forbes Luokka:Yhdysvaltalaiset päätoimittajat Luokka:Yhdysvaltalaiset kustantajat‎ Luokka:Yhdysvaltalaiset kirjailijat Luokka:Brittiläiset päätoimittajat Luokka:Skotlantilaiset kirjailijat Luokka:Amerikanskotlantilaiset Luokka:Vuonna 1880 syntyneet Luokka:Vuonna 1954 kuolleet
Hans Wahli

Hans Wahli (11. tammikuuta 1927 – 4. tammikuuta 2012) oli sveitsiläinen korkeushyppääjä. Wahli kilpaili vuoden 1948 kesäolympialaisissa korkeushypyssä sijoittuen seitsemänneksi. Vuoden 1952 kesäolympialaisissa hän sijoittui sijalle 16 korkeushypyssä. Wahli sijoittui neljänneksi korkeushypyssä Euroopan-mestaruuskilpailuissa vuonna 1950. == Lähteet == Luokka:Vuonna 1927 syntyneet Luokka:Vuonna 2012 kuolleet Luokka:Sveitsiläiset korkeushyppääjät
Adolf Johan Lilliebrunn

Adolf Johan Lilliebrunn (17. helmikuuta 1770 Janakkala – 13. marraskuuta 1828 Janakkala) oli suomalainen sotilas ja valtiopäivämies. Lilliebrunnin vanhemmat olivat varasotaviskaali, valtiopäivämies Erik Vilhelm Lilliebrunn ja Sofia Elisabet Uggla.Kotivuori, Ylioppilasmatrikkeli 1640–1852: Erik Vilhelm Lilliebrunn. Verkkojulkaisu 2005. Viitattu 29.12.2020. Hänen puolisonsa vuodesta 1799 oli Eva Gustava Gyldenär (k. 1815) ja vuodesta 1819 vapaaherratar Beata Ulrika Mellin (k. 1843). Lilliebrunn oli ensin kornetti Uudenmaan rakuunarykmentissä 1785 ja sitten luutnantti. Hämeenlinnan rykmentin jääkäripataljoonaan hän sai siirron 1796. Palveluksesta Lilliebrunn erosi kapteenina joulukuussa 1804. Hän oli edustaja aatelissäädyssä Porvoon valtiopäivillä 1809.Adelsvapen-Wiki: Lilliebrunn nr 293. Adliga ätten Lilliebrunn nr 293 (tab 6). (ruots.) Viitattu 29.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 29.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1770 syntyneet Luokka: Vuonna 1828 kuolleet
Isabelle

Isabelle voi tarkoittaa seuraavia asioita: *Isabelle, ranskalainen naisen etunimi *M/S Isabelle, Tallinkin matkustaja-autolautta Luokka:Täsmennyssivut
Fredrik Adolf Ramsay

Fredrik Adolf Ramsay (20. tammikuuta 1777 – 29. syyskuuta 1853 Nynäsin kartano, Heinola) oli suomalainen sotilas ja valtiopäivämies. Ramsayn vanhemmat olivat majuri Christer Wilhelm Ramsay ja Eva Juliana Jägerhorn af Spurila. Hänen puolisonsa vuodesta 1809 oli Vendla Vilhelmina von Essen af Zellie (k. 1812), vuodesta 1814 Carolina Ulrika Hagström (k. 1836) ja vuodesta 1845 Fredrika Lovisa Nykopp. Ramsay oli Hämeenlinnan rykmentissä kersantti 1794 ja samana vuonna vänrikki rykmentin jääkäripataljoonassa. Aatelislippuerykmentissä hänestä tuli luutnantti 1802, palveluksesta hän erosi kapteenina 1810. Ramsay oli edustaja aatelissäädyssä Porvoon valtiopäivillä 1809.Adelsvapen-Wiki: Ramsay nr 215. Adliga ätten Ramsay nr 215 (tab 9). (ruots.) Viitattu 29.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 29.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1777 syntyneet Luokka: Vuonna 1853 kuolleet
Nättrabyån

Nättrabyån on Ruotsissa Blekingen läänissä virtaava 60 kilometriä pitkä joki, joka kuuluu Nättrabyånin vesistössä sen pääuomaan. Joen valuma-alueen pinta- ala on 444 neliökilometriä ja se laskee Itämeren pääaltaaseen Karlskronan kunnassa. == Vesivoima == Vesistössä on yksi Alnarydin vesivoimalaitos, joka tuottaa sähköä 0,2 megawattin teholla noin 0,9 gigawattituntia vuodessa. == Lähteet == * Luokka:Ruotsin joet Luokka:Karlskronan kunta Luokka:Ronnebyn kunta Luokka:Emmabodan kunta Luokka:Tingsrydin kunta
Tejasvi Surya

Tejasvi Surya (s. 16. marraskuuta 1990 Bangalore) on intialainen poliitikko, joka äänestettiin Lok Sabhaan vuonna 2019. Hän edustaa Intian kansanpuoluetta (BJP) ja on vuodesta 2020 toiminut sen nuorisojärjestön Bharatiya Janata Yuva Morchan puheenjohtajana. Suryan valinta Lok Sabhan ehdokkaaksi Bangaloren eteläiseltä vaalipiiriltä vuonna 2019 teki hänestä yhden nuorimmista BJP:n ehdokkaista. Hänen valintansa oli yllättävää myös, koska vaalipiiriä oli edustanut vuodesta 1996 entinen ministeri Ananth Kumar, joka kuoli vuonna 2018. Monet odottivat Kumarin vaimon saavan ehdokkuuden vaalipiirissä, mutta India Todayn lähteiden mukaan Rashtriya Swayamsevak Sangh (RSS) tuki Suryan valintaa, mikä vaikutti BJP:n päätökseen. Surya johti BJP:n Karnatakan yksikön digitaalisesta viestinnästä vastaavaa ryhmää vuoden 2018 osavaltiovaalien aikana. Vuoden 2014 parlamenttivaaleissa hän kampanjoi aktiivisesti Narendra Modin puolesta. Hän on syntyisin poliittisesta perheestä sekä toiminut vuosikymmenen BJP:ssä. Hänellä on myös läheiset välit B. L. Santhoshiin, joka myötävaikutti hänen valintaansa. Surya voitti vastaehdokkaansa kongressipuolueen B. K. Hariprasadin 331 000 äänen erolla. Parlamentaarikkona Surya on väittänyt, että hindujen tulee hallita valtiovaltaa ehdottomasti dharman turvaamiseksi. Hänen kommenttinsa suututti muun muassa Karnatakan korkeimman oikeuden entisen yleisen syyttäjän B. T. Venkateshin, jonka mukaan lausunto on Intian sekulaarin perustuslainvastainen. Vuonna 2018 hän esitti vastaavasti, että BJP:n tulisi muuttua aidosti hindupuolueeksi. Suryan kommenttien myötä useat ulkointialaisten järjestöt vastustivat hänen kutsumistaan puhujaksi Intian konsulaatin Hampurissa järjestämään tilaisuuteen. Hän on myös ennen Lok Sabhaan pääsyä esittänyt Twitterissä myönteistä näkemystä homoavioliitosta, joka sai tukea Bollywoodin kuuluisilta homojulkkiksilta. Lok Sabhassa hän on tosin vaiennut homoseksuaalien oikeuksista Pink List Indian tutkimuksen mukaan. == Lähteet == Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1990 syntyneet Luokka:Elävät henkilöt
Axel Herman Hästesko af Målagård

Axel Herman Hästesko af Målagård (29. syyskuuta 1761 – 4. toukokuuta 1829) oli suomalainen sotilas ja valtiopäivämies. Axel Herman Hästesko af Målagårdin vanhemmat olivat vänrikki Carl Gustaf Hästesko af Målagård ja Christina Elisabeth Skalm ja puoliso vuodesta 1805 Eva Catharina Saxlin (k. 1820). Hän oli Porin rykmentissä ensin vapaaehtoinen 1762, ratsumestari 1770, vänrikki 1784 ja sitten luutnantti. Palveluksesta hän erosi 1790. Axel Herman Hästesko af Målagård oli edustaja aatelissäädyssä Porvoon valtiopäivillä 1809.Adelsvapen-Wiki: Hästesko af Målagård nr 187. Adliga ätten Hästesko af Målagård nr 187 (tab 9). (ruots.) Viitattu 29.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 29.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1761 syntyneet Luokka: Vuonna 1829 kuolleet
Vierydsån

Vierydsån on Ruotsissa Blekingen läänissä virtaava noin 30 kilometriä pitkä joki, joka kuuluu Vierydsånin vesistössä sen 36 kilometriä pitkään pääuomaan. Joen valuma-alueen pinta-ala on 165 neliökilometriä ja se laskee Itämeren pääaltaaseen Vierydfjordenissa Vierydissä Ronnebyn kunnassa. == Lähteet == === Viitteet === * Luokka:Ruotsin joet Luokka:Ronnebyn kunta
Pierre Lévy

Pierre Lévy (s. 1956) on Tunisiassa syntynyt ranskalainen filosofi, kulttuuriteoreetikko ja mediatutkija, joka on erikoistunut ymmärtämään digitaalisten teknologioiden kulttuurisia ja kognitiivisia vaikutuksia ja ihmisen kollektiivisen älykkyyden ilmiötä. Hän esitteli kollektiivisen älykkyyden käsitteen vuonna 1994 julkaisemassaan kirjassa L'intelligenceective: Pour une anthropologie du cyberspace. L'intelligence collective. Pour une anthropologie du cyberspace, Paris, La Découverte, 1994 (). Lévy, Pierre; Farley, Art; Lollini, Massimo (2019-12-31). "Collective Intelligence, the Future of Internet and the IEML: Interview to Pierre Lévy by Art Farley and Massimo Lollini". Humanist Studies & the Digital Age. 6 (1): 5–31. doi:10.5399/uo/hsda.6.1.2. ISSN 2158-3846. Pierre Lévy opettaa tällä hetkellä Ottawan yliopiston viestinnän laitoksella. ==Lähteet== Luokka:Postmodernistit Luokka:Mediatutkijat Luokka:Estetiikantutkijat Luokka:Ranskan juutalaiset Luokka:Juutalaiset filosofit Luokka:Kanadalaiset tietokirjailijat Luokka:Elävät henkilöt Luokka:Vuonna 1956 syntyneet
Beekman

Beekman tarkoittaa muun muassa seuraavia: ==Sukunimi== * Aimée Beekman (s. 1933), virolainen kirjailija ja elokuvaaja * Bram Beekman (1949–2016), alankomaalainen urkuri ja säveltäjä * Vladimir Beekman (1929–2009) virolainen kirjailija ja kääntäjä ==Muut== * Beekman Peninsula, niemi Kanadassa * Beekman Tower, pilvenpiirtäjä Yhdysvalloissa New Yorkissa Luokka:Luettelot henkilöistä sukunimen mukaan
Kuorma

Kuorma on Ruotsissa ja Suomessa käytössä ollut historiallinen heinien, halkojen, soran ym. määrän mittayksikkö, joka oli käytössä keskiajalta lähtien. Se tarkoitti sitä määrää, joka voitiin kerralla kuljettaa hevoskärryillä tai reellä. Käytännön elämässä mittayksikön suuruus vaihteli melkoisesti. Heinämäärän mittana kesällä kuljetettu kuorma (kesäkuorma) oli noin 100 kg ja talvikuorma noin 200 kg. Talvikuorma oli suurempi, koska talvisin käytettävällä reellä pystyi kuljettamaan paljon suuremman määrän kuin kesäisin kärryillä. Heinät pystyi yleensä kuljettamaa kotiin usein kaukanakin sijainneilta niityiltä vasta talvella. Vaikka mittayksikön suuruus muuten vaihteli, niin verotuksessa sillä oli tietty suuruus. Yksi kesäkuorma () heiniä vastasi 25 leiviskää eli 213 kg ja yksi talvikuorma (vinterlass) oli suuruudeltaan 50 leiviskää eli 425 kg. Kuorma on ollut käytössä myös pinta- alan mittayksikkönä. Silloin yksi kuorma tarkoitti heinäsatoa, joka saatiin neljältä tynnyrinalalta. Yksi tynnyrinala oli 4 936,57 neliömetriä. ==Lähteet== Luokka:Massan yksiköt Luokka:Pinta-alayksiköt
Henrik Robert Spåre

Henrik Robert Spåre (5. joulukuuta 1757 Pirkkala – 28. marraskuuta 1829 Tuusula) oli suomalainen sotilas ja valtiopäivämies. Spåren vanhemmat olivat Henrik Johan Spåre, everstiluutnantti Henrik Spåren poika, ja Beata Christina von Pfaler ja puoliso vuodesta 1787 Ulrika Charlotta Thileman (k. 1849). Spåre liittyi Porin rykmenttiin jo 1769 ja palveli siellä vapaaehtoisena 1770. Korpraali hänestä tuli 1775, alivänrikiksi hän yleni 1777 ja aliadjutantiksi 1783. Hän oli kornetti ja tallimestari henkirakuunarykmentissä 1785, kapteeniksi hän tuli 1792 ja sai palveluksesta eron sotaneuvoksen arvolla marraskuussa 1809. Spåre oli edustaja aatelissäädyssä Porvoon valtiopäivillä 1809.Adelsvapen-Wiki: Spåre nr 160. Adliga ätten Spåre nr 160 (tab 29). (ruots.) Viitattu 29.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 29.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1757 syntyneet Luokka: Vuonna 1829 kuolleet
Valkon kalasatama

Valkon kalasatama on Loviisan Vårdössa sijaitseva kalasatama. Valko on Itäisen Suomenlahden keskeinen troolarisatama, joka on ollut pitkään silakankalastuksessa merkittävä tukikohta. Kalasatamassa on laitos- ja pakastustiloja ja se toimii kalanviljelyn tukikohtana. Kalasataman omistaa Loviisan kaupunki. 1960-luvun lopulla rakennettiin troolisatama. Laiturimetrejä on noin 160. Satamaan tulevan väylän kulkusyvyys on 8,5 metriä. Vuonna 2016 Valkoa piti kotisatamana yksi troolari osan vuodesta ja ajoittain pari rannikkokalastajaa. Vuonna 2001 Valko oli kolmen troolarin kotisatama. ==Lähteet== Luokka:Suomen Itämeren satamat Luokka:Suomen kalasatamat Luokka:Loviisan rakennukset ja rakennelmat
Eric Bledsoe

Eric Bledsoe (s. 9. joulukuuta 1989 Birmingham, Alabama) on yhdysvaltalainen koripalloilija, joka edustaa New Orleans Pelicansia. Oklahoma City Thunder valitsi Bledsoen vuoden 2010 varaustilaisuudessa. Bledsoe on pelipaikaltaan pelintekijä. ==Lähteet== Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Claes Uggla

Claes Uggla (4. tammikuuta 1766 Pohja – 26. maaliskuuta 1830 Hollola) oli suomalainen sotilas ja valtiopäivämies. Ugglan vanhemmat olivat Carl Gustaf Uggla ja Sofia Gertrud Silfversvan ja puoliso vuodesta 1799 Henrika Eleonora Toll (k. 1816). Uggla oli vapaaehtoinen Uudenmaan ja Hämeen läänin rakuunarykmentissä 1776, vänrikiksi hän yleni Uudenmaan jalkaväkirykmentissä 1782 ja luutnantiksi 1788. Hän oli kapteeni Hämeenlinnan rykmentin jääkäripataljoonassa 1794. Uggla erosi palveluksesta syyskuussa 1805. Hän oli edustaja aatelissäädyssä Porvoon valtiopäivillä 1809.Adelsvapen-Wiki: Uggla nr 100. Adliga ätten Uggla nr 100 (tab 40). (ruots.) Viitattu 29.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 29.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1766 syntyneet Luokka: Vuonna 1830 kuolleet
Bräkneån

Bräkneån on Ruotsissa Blekingen läänissä virtaava 84 kilometriä pitkä joki, joka muodostaa Bräkneånin vesistössä sen pääuomaan. Joen valuma-alueen pinta- ala on 462 neliökilometriä ja se laskee Itämeren pääaltaaseen Väbyssä Ronnebyn kunnassa. == Vesivoimaa == Bräkneånin pääuomassa on 2 vesivoimalaitosta: HB Växtkraft ja Svarveriet. Voimaloiden yhteisteho on 0,1 megawattia ja niiden vuosituotanto on noin 0,2 gigawattituntia. == Lähteet == === Huomautuksia === === Viitteet === * Luokka:Ruotsin joet Luokka:Tingsrydin kunta Luokka:Ronnebyn kunta
Claire Rutter

Claire Rutter (s. 1972 South Shields) on brittiläinen ooppera- ja konserttilaulaja, äänialaltaan sopraano.Rutter, Claire 1972- WorldCat IdentitiesClaire Rutter NaxosClaire Rutter Rayfield Allied Rutter opiskeli Guildhall School of Music and Dramassa ja Englannin kansallisoopperan sponsoroimana National Opera Studiossa. Hänellä on ollut rooleja muun muassa useissa Giuseppe Verdin ja bel canto -ohjelmiston oopperoissa. Hänen konserttiohjelmistoonsa on kuulunut esimerkiksi Verdin Requiem. Rutter on esiintynyt esimerkiksi Englannin kansallisoopperassa, Dorsetin oopperassa, Scottish Operassa, Islannin oopperassa, Malmön oopperassaClaire Rutter English National Opera, Oslossa, Helsingissä, Dallasissa ja Sydneyssä. Rutter on tehnyt useita levytyksiä Naxos-levymerkille. == Lähteet == Luokka:Brittiläiset oopperalaulajat Luokka:Sopraanot Luokka:Vuonna 1972 syntyneet Luokka:Elävät henkilöt
Otto Christer Boije af Gennäs

Otto Christer Boije af Gennäs (26. huhtikuuta 1745 Porvoo – 12. lokakuuta 1823 Viipuri) oli suomalainen sotilas ja valtiopäivämies. Boijen vanhemmat olivat majuri Otto Christer Boije af Gennäs ja Anna Elisabet Bure ja puolisot vuodesta 1774 vapaaherratar Fredrika Vilhelmina De Geer (k. 1776), valtaneuvos Otto Wilhelm De Geerin tytär, vuodesta 1779 vapaaherratar Maria Christina Armfelt ja vuodesta 1785 Anna Margareta Montgomery (k. 1827), eversti Robert Montgomeryn tytär. Boije oli kadetti tykistössä Helsingissä 1757, kersantti Uudenmaan rakuunoissa 1759 ja kornetti 1762. Luutnantiksi hän yleni 1771, alikapteeniksi 1777 ja kapteeniksi 1783. Adjutantti henkivartiokaartissa Boije oli 1784, mistä tehtävästä hän jäi pois armeijan everstiluutnanttina 1787 ja erosi lopullisesti sotapalveluksesta kesäkuussa 1803. Boije oli edustaja aatelissäädyssä Porvoon valtiopäivillä 1809.Adelsvapen-wiki: Boije af Gennäs nr 16. Adliga ätten Boije af Gennäs nr 16, Tab 35 Viitattu 29.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 29.12.2020 Eversti, valtiopäivämies Adolf Vilhelm Boije af Gennäs oli Boijen poika kolmannesta avioliitosta.Adelsvapen-wiki: Adliga ätten Boije af Gennäs nr 16, Tab 36 Viitattu 13.8.2021. ==Lähteet== Luokka: Suomalaiset everstit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1745 syntyneet Luokka: Vuonna 1823 kuolleet
Mieån

Mieån on Ruotsissa Blekingen läänissä virtaava 30 kilometriä pitkä joki, joka kuuluu Mieånin vesistössä sen 44 kilometriä pitkään pääuomaan. Joen valuma- alueen pinta-ala on 284 neliökilometriä ja se laskee Itämeren pääaltaaseen Karlshamnin keskustassa. Pääuoma alkaa Hössjönin ja Kalvsjönin seudulla pienestä Svarta gylistä alkavasta ojasta. Sen vedenpinta sijaitsee 145 metrin korkeudella mpy.. Hössjönistä jatkaa Drevån, joka laskee Mienin järveen (95 metriä mpy.). Järvi on nimikkojoen Mieånin lähdejärvi. == Vesivoimaa == Mieånin pääuomassa on kolme vesivoimalaitosta: Strömma, Granefors ja Dalfors. Voimaloiden yhteisteho on 1,0 megawattia ja niiden vuosituotanto on noin 3,2 gigawattituntia. == Lähteet == === Huomautuksia === === Viitteet === * Luokka:Ruotsin joet Luokka:Karlshamnin kunta Luokka:Tingsrydin kunta
Hangonkylän kalasatama

Hangonkylän kalasatama on Hangon Hangonkylässä sijaitseva kalasatama. Se oli aikanaan Suomen suurin kalasatama, mutta sen toiminta hiipui kun troolisatama siirrettiin Hankoniemen satamaan. Vuonna 2016 satamasta tehtiin lähinnä verkkopyyntiä lähivesillä. Satamassa on kalanjalostuslaitos sekä vanhoja kalamajoja. Laiturimetrejä on noin 100. Satamaan tulevan väylän kulkusyvyys on 2,4 metriä. Kalasataman vieressä on kaupungin suuri venesatama, telakka ja ravintola. Kalasatamaa hallinnoi Hangon satama ja Hangon kaupunki. ==Lähteet== Luokka:Suomen Itämeren satamat Luokka:Suomen kalasatamat Luokka:Hangon rakennukset ja rakennelmat
Luigi Snozzi

Luigi Snozzi (29. heinäkuuta 1932 – 29. joulukuuta 2020) oli sveitsiläinen arkkitehti. Hän työskenteli viimeksi Locarnossa ja Luganossa. Hän opiskeli Sveitsin valtiollisessa teknillisessä korkeakoulussa Zürichissä. Vuosina 1962-1971 Snozzi työskenteli arkkitehti Livio Vacchinin kanssa. Vuosina 1982-1984 hän oli vieraileva professori ja vuonna 1985 hänet nimitettiin École polytechnique fédérale de Lausannen arkkitehtuurin professoriksi. Snozzi oli myös Sassarin yliopiston arkkitehtuurin professori. Snozzi kuoli Minusiossa 29. joulukuuta 2020 88-vuoden iässä COVID-19-tautiin.Addio a Luigi Snozzi ==Lähteet== == Aiheesta muualla == Luokka:Sveitsiläiset arkkitehdit Luokka:Sveitsiläiset professorit Luokka:Vuonna 1932 syntyneet Luokka:Vuonna 2020 kuolleet
Leon McCawley

Leon McCawley (s. 1973) on brittiläinen pianisti.Leon McCawley Royal College of MusicMcCawley, Leon, 1973- National Library of New Zealand McCawley opiskeli Chetham's School of Musicissa Manchesterissa Heather Slade-Lipkinin ja Curtis Institute of Musicissa Eleanor Sokoloffin johdolla. Hän sai opetusta myös Nina Milkinalta Lontoossa. McCawley voitti vuonna 1993 ensipalkinnon kansainvälisessä Beethoven-pianokilpailussa Wienissä ja toisen palkinnon Leedsin kansainvälisessä pianokilpailussa. Sittemmin hän on pitänyt resitaaleja monissa maissa ja esiintynyt monien orkesterien solistina. Johtavien brittiorkesterien ohella näihin ovat kuuluneet muiden muassa Cincinnatin sinfoniaorkesteri, Dallasin sinfoniaorkesteri, Minnesotan orkesteri, Alankomaiden filharmoninen orkesteri, Philadelphian orkesteri ja Wienin sinfoniaorkesteri. Kapellimestareita, joiden johdolla McCawley on soittanut, ovat olleet Daniele Gatti, Paavo Järvi, Kurt Masur ja Simon Rattle. Hän on esiintynyt usein Promsissa. McCawley on saanut monia tunnustuksia levytyksillään, joihin kuuluvat tulkinnat Wolfgang Amadeus Mozartin kaikista pianosonaateista ja Joseph Haydnin sonaateista sekä muunnelmista. McCawley on toiminut pianonsoiton professorina Lontoon Royal College of Musicissa. Hänen puolisonsa on taidemaalari Anna Hyunsook Paik. == Lähteet == Luokka:Brittiläiset pianistit Luokka:Vuonna 1973 syntyneet Luokka:Elävät henkilöt
Kepler-22

Kepler-22 on auringonkaltainen tähti, joka sijaitsee Joutsenen tähdistössä, noin 638 valovuoden päässä Maasta. Kepler-22 on Aurinkoa hieman pienempi, kevyempi ja himmeämpi. Tähden iäksi on arvioitu 4 miljardia vuotta. == Planeetat == Kepler-22 -tähteä kiertää maankaltainen eksoplaneetta Kepler-22b, joka sijaitsee tähden elinkelpoisella vyöhykkeellä. NASAn Kepler- avaruusteleskooppi löysi Kepler-22b:n 5. marraskuuta 2011. == Lähteet == Luokka:Planeettajärjestelmät
Kleopatran neula (New York)

Kleopatran neula () on New Yorkissa sijaitseva, noin 21 metriä korkea ja 225 tonnia painava, hieroglyfeillä koristeltu graniittinen obeliski, joka on peräisin muinaisesta Egyptistä. Se on toinen kahdesta ”Kleopatran neuloina” tunnetusta obeliskista, ja sen kaksoiskappale on Lontoon Kleopatran neula. New Yorkin obeliski sijaitsee Central Parkissa lähellä Metropolitan Museum of Artia. == Historia == === Alkuperä === Egyptin faarao Thutmosis III pystytytti kaksi noin vuonna 1450 eaa. valmistettua obeliskia Heliopoliin kaupunkiin, jonne ne kuljetettiin Assuanin kivilouhimoilta Niiliä pitkin. Hieroglyfikirjoitukset lisättiin 200 vuotta myöhemmin Ramses II:n käskystä muistoksi hänen sotilaallisista voitoistaan. Roomalaiset siirsivät obeliskit vuonna 12 eaa. Aleksandriaan Kaisareioniin eli temppeliin, jonka Kleopatra VII oli rakennuttanut alun perin Marcus Antoniuksen muistolle. Muuta tekemistä Kleopatran kanssa obeliskeilla ei ole. === Siirto Yhdysvaltoihin === New Yorkin Kleopatran neula lahjoitettiin Yhdysvalloille kiitoksena diplomaattisesta avusta Suezin kanavan avaamisessa. Tämä tapahtui vuonna 1879, toisin sanoen pari vuotta sen jälkeen, kun kaksoiskappale oli luovutettu briteille. Obeliski siirrettiin Yhdysvaltoihin Dessoug-laivalla Henry Honychurch Gorringen komennossa vuosina 1880–1881. New Yorkissa se siirrettiin Hudsonjoen rannasta Central Parkiin 32 hevosen vetämänä erityisesti tätä tarkoitusta varten rakennettua rautatietä pitkin ja väliaikaisen sillan yli. Siirto kesti yli kolme kuukautta, ja obeliski pystytettiin juhlallisesti 22. tammikuuta 1881. Obeliskin alle sijoitettiin aikakapseli, joka sisältää muun muassa Raamatun, William Shakespearen kootut teokset, Yhdysvaltain itsenäisyysjulistuksen kopion, vuoden 1870 Yhdysvaltain väestönlaskennan tulokset, Websterin sanakirjan ja Egyptin opaskirjan. == Lähteet == == Aiheesta muualla == Luokka:Manhattanin rakennukset ja rakennelmat Luokka:Muinaisen Egyptin obeliskit luokka:Yhdysvaltain muistomerkit
Liu Shikun

Liu Shikun (; s. 1939 Tianjin) on kiinalainen pianisti.Long‐Jailed Pianist Soloist With Boston The New York Times Liu opiskeli Pekingin keskuskonservatoriossa. Vuonna 1956 hän sai kolmannen palkinnon Budapestin kansainvälisessä Franz Liszt -pianokilpailussa. Kaksi vuotta myöhemmin hän sijoittui toiseksi kansainvälisessä Tšaikovski-kilpailussa. Tämän jälkeen Liu opiskeli Samuil Feinbergin johdolla Moskovan konservatoriossa. Hän oli kulttuurivallankumouksessa vangittuna kuuden vuoden (1967–1973) ajan. 1950–1960-luvuilla hän oli kuitenkin saanut Mao Zedongilta toimeksiantoja propagandakäyttöön tarkoitettujen kappaleiden laatimiseen. Hän on esiintynyt useille Kiinan poliittisille johtohahmoille, kuten Maolle, Deng Xiaopingille ja Jiang Zeminille.Famed pianist Liu Shikun has a new daughter. He’s 81 years old Inkstone News Liu jatkoi esiintymistä 1970-luvun jälkipuoliskolla. Hän on ollut kolmesti naimisissa. 1960-luvulla hän avioitui Ye Xiangzhenin kanssa. Noin vuoteen 2010 hän oli naimisissa 1980-luvulla tapaamansa Gai Yanin kanssa, ja vuonna 2017 hän solmi kolmannen avioliittonsa Sun Yingin kanssa. Liun ja Sunin avioliitto on saanut mediahuomiota Kiinassa pariskunnan ikäeron tähden. Parille syntyi tytär marraskuussa 2020 Liun ollessa 81-vuotias ja Sunin 45-vuotias. Liu oli pidätettynä perheväkivallasta epäiltynä vuonna 2008, mutta syytteet hylättiin todisteiden puutteellisuuden perusteella. == Lähteet == Luokka:Kiinalaiset pianistit Luokka:Vuonna 1939 syntyneet Luokka:Elävät henkilöt
Murów

Murów (Gmina Murów, ) on maalaiskunta Opolen piirikunnassa Puolassa. Sen väkiluku oli vuoden 2020 lopussa 5 277. Opolen piirikunnan asukkaista neljä prosenttia asuu Murówin kunnassa ja sen pinta-alasta 10,1 prosenttia kuuluu Murówin kuntaan. Kylät Murówin kunnassa ovat Bukowo, Dębiniec, Grabice, Grabczok, Kały, Młodnik, Murów, Nowe Budkowice, Okoły, Radomierowice, Stare Budkowice, Zagwiździe sekä Święciny. Sillä on yhteistä rajaa Dobrzeń Wielkin, Kluczborkin, Lasowice Wielkien, Łubnianyn, Pokójin ja Wołczynin kuntien kanssa. Murówin kunnan pinta-alasta 74,8 prosenttia on metsän peitossa. Vuoden 2020 lopussa 51,3 prosenttia Murówin asukkaista oli naispuolisia ja 48,7 prosenttia miespuolisia. Alle 18-vuotiaat muodostivat 13,6 prosenttia kunnan väestöstä, työikäiset 64,2 prosenttia ja eläkeikäiset 22,2 prosenttia väestön keski-iän ollessa 43,9 vuotta. Vuonna 2020 Murówin kunnassa syntyi 42 lasta. Puolan vuoden 2011 väestönlaskennassa kunnan väestöstä 22,1 prosenttia oli saksalaisia, ja saksan kielellä on kunnassa virallisen avustavan kielen asema. == Lähteet == == Aiheesta muualla == * Gmina Wiejska Murów Opolen tilastokeskus. Luokka:Opolen voivodikunnan kunnat
Suomen kalatalous

Suomen kalatalous tarkoittaa Suomen valtion talouden osaa, joka on tienattu kalan pyydystämisellä. Kalatalousala työllistaa noin 2 400 työvuoden edestä. Kaikki työ ei kuitenkaan ole päätoimista, koska runsas osa kalatalouden työstä on kausiluonteista, sekä sivutoimista. Näistä työvuosista vesiviljely työllistää noin 350, kalanjalostus noin 700, tukkukauppa 450 ja vähittäiskauppa noin 600 henkilötyövuoden edestä. Rekisteröityneitä ammattikalastajia Suomessa on noin 2 700.Ammattinetti - kalatalousala Elinkeino-, liikenne- ja ympäristökeskus (ELY-keskus) on maa- ja metsätalousministeriön alainen alueviranomainen, joka vastaa Suomen kalatalousasioista.ELY-keskus - kalatalous Maa- ja metsätalousministeriö ohjaa hallinnonalansa virastojen ja laitosten toimintaa ja voimavarojen käyttöä tulosohjauksella. Suomessa kalatalousasioita hoidetaan 11 eri paikkakunnilla sijaitsevissa ELY-keskuksissa. Ahvenanmaalla kalatalousasioista vastaa Ahvenanmaan maakuntahallitus. Vuonna 2018 Suomen kalatalouden arvo oli, ammattikalastus 50 miljoonaa euroa, vesiviljely 105 milj. euroa, kalanjalostuksen ja kaupan liikevaihto 850 milj. euroa ja vapaa-ajan kalastajien saaliin arvo 51 milj. euroa. Kalatalouden kehitykseen vaikuttavat muun muassa kotimaisen kalan kulutus, markkinahinnat, kalakannat, saaliit ja saaliskiintiöt sekä Euroopan unionin yhteinen kalastuspolitiikka. Ammattikalastajien vesillepääsy järjestettiin kalastuslain uudistuksella, ammattikalastusohjelma 2015 mukaisesti. Kalataloustehtävien hallinnointi on keskitetty 1. tammikuuta 2015 alkaen kolmeen ELY-keskukseen. Keskittäminen ei vaikuta asiakkaille tarjottavaan palveluun, vaan ELY-keskusten kalatalouspalveluja tuotetaan samoissa toimipaikoissa kuin aiemminkin. * Varsinais-Suomen ELY-keskus vastaa rannikon kalataloustehtävistä (Varsinais- Suomi, Satakunta, Pohjanmaa, Keski-Pohjanmaa, Etelä-Pohjanmaa, Uusimaa, Kaakkois-Suomi) * Pohjois-Savon ELY-keskus vastaa Järvi-Suomen kalataloustehtävistä (Pohjois-Savo, Etelä-Savo, Pohjois-Karjala, Keski-Suomi, Pirkanmaa, Häme) * Lapin ELY-keskus vastaa Pohjois-Suomen kalataloustehtävistä (Lappi, Pohjois-Pohjanmaa, Kainuu) == Lähteet == == Aiheesta muualla == * Kalatalouden keskusliitto. *Kalatalousalue *
Raija-Liisa Mäkelä

Raija-Liisa Mäkelä (aikaisemmin Pöllä, ; s. 24. tammikuuta 1938 Matroosa) on venäläis-suomalainen kääntäjä ja kirjailija. Hän on käyttänyt myös kirjailijanimeä Marja-Leena Raunio. Mäkelä syntyi Suomesta muilutetun työläisen perheeseen. Hänen isänsä kuoli Stalinin vainoissa. Mäkelä valmistui keskikoulusta Sortavalassa vuonna 1955 ja Petroskoin yliopiston suomen kielen ja kirjallisuuden laitokselta vuonna 1960. Mäkelä työskenteli vuosina 1963–1982 Progress-kustantamon suomenkielisessä toimituksessa, jossa hän suomensi yhteiskuntapoliittista kirjallisuutta. Myöhemmin hän toimi useita vuosia Karjala-kustantamon suomenkielisen toimituksen johtajana. Mäkelä suomensi vuodesta 1969 lähtien myös kaunokirjallisuutta, jota julkaistiin Progress ja Raduga -kustantamoissa sekä Carelia ja Kipinä -lehdissä. Hän sai Neuvostoliiton kirjailijaliiton jäsenyyden vuonna 1981. Mäkelä oli naimisissa runoilija Pekka Pöllän kanssa. Hän muutti perheineen Suomeen 1990-luvun alussa. Mäkelä sai paluumuttajana Suomen kansalaisuuden ja on työskennellyt kääntäjänä, kielenopettajana ja kirjailijana. ==Teoksia== * Minä, muilutetun tytär: puoli vuosisataa Neuvostoliitossa. Helsinki: Minerva, 2009. * Oma maa mansikka: romaani. Tampere: Siniplaneetta, 2018. * Solovetskin luostari: Venäjän historian peili. Heinävesi: Valamon luostari, 1994. * Suojelusenkelien uhri. Espoo: Prometheus, 2013. ==Lähteet== Luokka:Suomalaiset kirjailijat Luokka:Suomentajat Luokka:Venäläiset kääntäjät Luokka:Vuonna 1938 syntyneet Luokka:Elävät henkilöt
Christian Ntsay

Christian Louis Ntsay (s. 27. maaliskuuta 1961 Antsiranana) on madagaskarilainen poliitikko, joka on toiminut maansa pääministerinä 6. kesäkuuta 2018 lähtien. Hänet nimitti presidentti Hery Rajaonarimampianina Olivier Mahafaly Solonandrasanan erottua laajamittaisten mielenosoitusten vuoksi. Ntsay on toiminut myös Yhdistyneiden Kansakuntien palveluksessa. == Lähteet == Luokka:Madagaskarin pääministerit Luokka:Vuonna 1961 syntyneet Luokka:Elävät henkilöt
Burning

Burning (; uudistettu latinisaatio: Beoning) on vuonna 2018 ensi-iltansa saanut eteläkorealainen jännityselokuva, jonka on ohjannut Lee Chang-dong sekä tähdittänyt Yoo Ah-in, Steven Yeun ja Jeon Jong-seo. Se perustuu Haruki Murakamin novelliin Barn Burning. Burning sai maailmanensi-iltansa Cannesin elokuvajuhlilla 16. toukokuuta 2018, jossa se kilpaili Kultaisesta palmusta. Suomessa elokuva sai ensi-iltansa 22. helmikuuta 2019. == Asetelma == Lee Jongsu (Yoo Ah-in) on kirjailijan ammatista haaveileva maalaistalon poika, jonka jo valmiiksi vaikea elämä mutkistuu kahden ihmisen myötä: viehättävä lapsuudentoveri Shin Haemi (Jeon Jong-seo) herättää Jong-su'ssa ihastusta ja mies suostuu oitis, kun Haemi pyytää Jongsu'n vahtimaan kissaansa kahden viikon ajan Afrikan matkan ajan. Palattuaan matkalta Haemi esittelee Benin (Steven Yeun), varakkaan ja hienostuneen miehen, joka yltäkylläinen elämäntyyli herättää Jongsu'ssa kateutta. Kun Ben paljastaa epätavallisen harrastuksensa ja Haemi yllättäen katoaa, Jongsu'n sisällä kytevä mustasukkaisuus roihahtaa liekkeihin. == Näyttelijät == == Arvioita == Muropaketti Aki Lehti Helsingin Sanomat Pertti Avola Film-O-Holic Pauliina Savola Aamulehti Antti Selkokari Episodi Milla Olkkonen == Lähteet == == Aiheesta muualla == * Luokka:Vuoden 2018 elokuvat Luokka:Eteläkorealaiset draamaelokuvat luokka:Trilleri-draamaelokuvat Luokka:Novelleihin perustuvat elokuvat
Zuzanna Ginczanka

Zuzanna Ginczanka (oik. Sara Polina Gincburg; 1917 Kiova – 1944 Krakova) oli puolanjuutalainen runoilija. Ginczanka opiskeli pedagogiikkaa Varsovan yliopistossa. Hän oli aikansa mainekkaimpia puolalaisia runoilijoita. Hänen perheensä kotikieli oli venäjä, mutta hän kirjoitti puolaksi.Elie, s. 47, 49 Toisen maailmansodan aikana hän pakoili kansallissosialisteja juutalaistaustansa vuoksi. Hänen vuokranantajansa ilmiantoi hänet, ja hän kuvaili tapahtunutta tunnetussa runossaan "Non Omnis Moriar" ('En kuole kokonaan')Elie, s. 48. Hän onnistui kuitenkin pakenemaan mutta lopulta Gestapo vangitsi hänet, ja hänet teloitettiin Krakovassa vuonna 1944. Hänen hautapaikkansa on tuntematon. Ginczankalta jäi vain yksi julkaistu runokokoelma, O centaurach ('Kentaureista'), joka herätti suurta huomiota, ja hänelle povattiin merkittävää uraa kirjallisuuden alalla.Elie, s. 47 Se ja hänen muita tekstejään on käännetty englanniksi, kun hänen suosionsa on kokenut 2020-luvulla uuden nousun.Elie, s. 49. == Lähteet == * Sofia Elie, Uudelleensyntynyt Zuzanna Ginczanka. Parnasso 2/2024 s. 46–49 ===Viitteet=== Luokka:Puolalaiset runoilijat Luokka:Puolalaiset teloitetut Luokka:Holokaustissa kuolleet Luokka:Vuonna 1917 syntyneet Luokka:Vuonna 1944 kuolleet
RJ Barrett

Rowan Alexander "RJ' Barrett Jr. (s. 14. kesäkuuta 2000 Toronto, Ontario, Kanada) on kanadalainen koripalloilija, joka edustaa New York Knicksiä. Barrett voitti vuonna 2017 FIBA:n alle 19-vuotiaiden MM-kisat Kanadan kanssa. Hänet valittiin myös finaalien arvokkaimmaksi pelaajaksi. New York Knicks valitsi Barrettin vuoden 2019 varaustilaisuudessa. Barrettin pelipaikka on pieni laitahyökkääjä ja heittävä takamies. ==Lähteet== Luokka:Vuonna 2000 syntyneet Luokka:Elävät henkilöt Luokka:Kanadalaiset koripalloilijat
Kanyakumari

Kanyakumari (; brittihallinnon aikana Cape Comorin) on kaupunki Kanyakumarin piirikunnassa Tamil Nadun osavaltiossa Intiassa. Se on Manner-Intian eteläisin kaupunki. Kanyakumari on Arabianmeren, Bengalinlahden ja Intian valtameren yhtymäkohta. Kanyakumari on suosittu turistikohde Intiassa, ja se tunnetaan muun muassa auringonnousuistaan ja -laskuistaan sekä Thiruvalluvar Statue- ja Vivekananda Rock Memorial -nähtävyyksistään. Se on myös suosittu pyhiinvaelluskohde. Kaupunki on nimetty jumalatar Kanya Kumarin mukaan. == Lähteet == == Aiheesta muualla == Luokka:Tamil Nadun kaupungit
Back for Good

Back for Good voi tarkoittaa muun muassa seuraavia: * Back for Good, Cascadan kappale * Back for Good, Modern Talkingin albumi * Back for Good, Take Thatin kappale
Elixir (täsmennyssivu)

Elixir voi tarkoittaa seuraavia: * Elixir, suomalainen televisio-ohjelma * Elixir, ohjelmointikieli * ELIXIR, eurooppalainen tieteellinen yhteistyöjärjestö
Adolf Lindenbaum

Adolf Lindenbaum (12. kesäkuuta 1904 – 1941) oli puolanjuutalainen matemaatikko ja loogikko. Lindenbaum valmistui filosofian tohtoriksi 1928. Hän työskenteli muun muassa topologian ja joukko-opin parissa. Hänen mukaansa on nimetty Lindenbaumin lause propositiologiikassa. Lindenbaum oli Alfred Tarskin läheinen ystävä ja yhteistyökumppani. Toisen maailmansodan aikana Lindenbaum pakeni kansallissosialisteja Białystokiin, joka kuitenkin tuli natsi-Saksan miehittämäksi vuonna 1941. Gestapo pidätti hänet, ja hänet teloitettiin Paneriaissa. == Lähteet == Luokka:Vuonna 1904 syntyneet Luokka:Vuonna 1941 kuolleet Luokka:Holokaustissa kuolleet Luokka:Puolalaiset matemaatikot
Amerikanasterit

Amerikanasterit (Symphyotrichum) on asterikasveihin kuuluva kasvisuku. Siihen sisältyy sata lajia ja lisäksi monia risteymälajeja. Suurin osa lajeista esiintyy alkuperäisenä Pohjois-Amerikassa, muutamat Etelä-Amerikassa ja yksi laji Symphyotrichum ciliatum myös Aasiassa. Monia suvun lajeja käytetään koristekasvina ja lukuisat amerikanasterilajit ovat levinneet viljeltyinä Euroopassa, muun muassa syysasteri ja tuoksuasteri melko laajasti. Suomessa risteymälaji pajuasteri (säiläasterin ja syysasterin risteymä) on paikoitellen levinnyt vieraslaji.Pajuasteri (Symphyotrichum salignum) Vieraslajit.fi == Lajeja == * kanerva-asteri (Symphyotrichum ericoides, syn. Aster ericoides) * säiläasteri (Symphyotrichum lanceolatum, syn. Aster lanceolatus) * kaita- asteri (Symphyotrichum lateriflorum, syn. Aster lateriflorus) * tuoksuasteri (Symphyotrichum novae-angliae, syn. Aster novae-angliae) * syysasteri (Symphyotrichum novi-belgii, syn. Aster novi-belgii) * tihkuasteri (Symphyotrichum puniceum) * suomuasteri (Symphyotrichum subulatum var. squamatum, syn. Aster squamatus) * pajuasteri (Symphyotrichum × salignum, syn. Aster × salignus) * liila-asteri (Symphyotrichum × versicolor, syn. Aster × versicolor) == Lähteet == == Aiheesta muualla == * Suomen Lajitietokeskus: Amerikanasterit – Symphyotrichum Luokka:Asterikasvit
Lyhytpääutaka

Lyhytpääutaka (Nyassachromis breviceps) on äärimmäisen uhanalainen kirjoahvenlaji. Se kasvaa noin 15,4 cm pitkäksi ja käyttää ravinnokseen kasviplanktonia. Sitä on tavattu vain Malawijärven eteläosasta. Lyhytpääutakaa on kalastettu paikallisesti ruokakalaksi, ja ylikalastus on johtanut sen uhanalaisuuteen. == Lähteet == Luokka:Kirjoahvenet
Meriasterit

Meriasterit (Tripolium) on asterikasveihin kuuluva kasvisuku. Siihen sisältyy kaksi lajia, jotka kasvavat Euraasiassa ja Pohjois-Afrikassa. Meriasteri esiintyy laajasti koko suvun levinneisyysalueella ja toinen laji Tripolium sorrentinoi vain Italiassa Sisiliassa. Suomessa meriasteri on yleinen tai melko yleinen merenrantakasvi koko rannikolla. Se on aiemmin luettu astereiden eli koruastereiden sukuun. == Lajit == * meriasteri (Tripolium pannonicum, syn. Aster tripolium) ** aromeriasteri tai aroasteri (T. pannonicum subsp. pannonicum) ** rantameriasteri (T. pannonicum subsp. tripolium) * Tripolium sorrentinoi Suomen Lajitietokeskuksen taksonomiassa (2021) meriasterit yhdistetään kutriastereihin (Galatella) ja aromeriasteri erotetaan alalajista lajiksi, aroasteriksi (Galatella pannonica). == Lähteet == Luokka:Asterikasvit
Suomumaitiaiset

Suomumaitiaiset (Scorzoneroides) on asterikasveihin kuuluva kasvisuku, jossa on 22 lajia. Niitä esiintyy alkuperäisenä Euraasiassa ja Pohjois-Afrikassa. Suomessa kasvaa yleisenä koko maassa syysmaitiainen (Scorzoneroides autumnalis). Se on aiemmin tunnettu sakaramaitiaisten eli maitiaisten (Leontodon) suvusta nimellä Leontodon autumnalis (= "syksyinen leijonanhammas"). == Lajeja == * syysmaitiainen (Scorzoneroides autumnalis) ** silosyysmaitiainen (var. autumnalis) ** pörrösyysmaitiainen (var. keretina) ** karvasyysmaitiainen (var. pratensis) ** merisyysmaitiainen (var. salina) * iberianmaitiainen (Scorzoneroides palisiae, syn. Leontodon palisiae) == Lähteet == == Aiheesta muualla == * Suomen Lajitietokeskus: Suomumaitiaiset (Scorzoneroides) Luokka:Asterikasvit
Jason Beghe

Jason Deneen Beghe (s. 12. maaliskuuta 1960 New York City, New York) on yhdysvaltalainen näyttelijä. Hänen tunnetuin roolinsa on kersantti Hank Voightin rooli Dick Wolfin luomassa TV-sarjassa Chicago P.D.. Hän on myös esiintynyt pienissä sivurooleissa elokuvissa Thelma ja Louise ja G.I. Jane. Jason Beghe oli naimisissa näyttelijä Angie Janun kanssa helmikuusta 2000 lähtien. Liitto päättyi avioeroon syyskuussa 2020. Heillä on kaksi lasta. == Aiheesta muualla == * Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt
Anton Tammi

Anton Tammi (s. 1988) on suomalainen musiikkivideo-ohjaaja. Hänet tunnetaan parhaiten yhteistyöstään kanadalaisartisti The Weekndin kanssa. Tammi on ohjannut The Weekndille musiikkivideot Heartless, In Your Eyes ja Blinding Lights. Vuonna 2020 Blinding Lights palkittiin vuoden parhaana musiikkivideona MTV Video Music Awards -gaalassa. Tammi on ohjannut musiikkivideoita myös Grimesille, Halseylle ja Lykke Lille. == Lähteet == == Aiheesta muualla == * Luokka:Suomalaiset musiikkivideo-ohjaajat Luokka:Vuonna 1988 syntyneet Luokka:Elävät henkilöt
Urumi (ase)

Urumi (malajalamiksi ഉറുമി, sinhaliksi එතුණු කඩුව ethunu kaduwa) on alkujaan eteläintialainen ruoskamainen miekka. Se on yksi kalaripayattussa käytettävistä aseista. Nimi urumi tarkoittaa 'joustavaa miekkaa'.. Ensimmäiset merkit urumista ovat peräisin 300-luvulta eaa. Miekan uskotaan olevan lähtöisin joko nykyisen Keralan tai Tamil Nadun alueelta. Urumin on sanottu olevan maailman vaarallisin miekka, sillä se on usein vaaraksi myös käyttäjälleen.. Urumia on toisinaan voitu kiertää vyötärön ympärille, jolloin se pysyy piilossa. == Ulkonäkö ja tekniikat == Urumi on pitkä ja ohut metallilevystä valmistettu ruoska. Sitä voidaan pitää enemmän ruoskana kuin miekkana, koska urumia ei käytetä samalla lailla kuin miekkaa. Urumissa voi olla joko yksi tai useampi terä.. Yleensä urumin terä on 1,2–1,7 metriä pitkä ja 2,5 cm leveä. Pisimmät urumit ovat joka 3–5 metriä pitkiä.. Terä on teroitettu molemmilta puolilta. Urumin perustekniikka on heiluttaa asetta siten, että terä leikkaa haavoja tielleen osuvan vastustajan. Käyttö perustuu siihen, että urumilla pidetään mahdollisimman pitkä etäisyys käyttäjän ja vastustajan välillä.. Urumi täytyy pitää jatkuvassa liikkeessä, koska miekan aiheuttama vahinko perustuu liikevoimaan. == Lähteet == Luokka:Miekat
Taekwondo – jalan ja käden tie

Taekwondo – jalan ja käden tie on vuonna 2014 julkaistu suomenkielinen tietokirja taekwondosta, jonka on kirjoittanut Jari Hintsanen. Kirja avaa lukijalle lajin historiaa, olemusta ja periaatteita sekä teknisten osa- alueiden keskeisimpiä piirteitä. Teoksen julkaisija on Tammerprint. Kirja on myyty loppuun vuoden 2017 syksyllä. ==Lähteet== ==Aiheesta muualla== *Kirja: Taekwondo – jalan ja käden tie (2014) LOPPUUNMYYTY! (25.10.2017) Luokka:Suomalaiset tietokirjat Luokka:Kirjat urheilusta Luokka:Vuoden 2014 kirjat Luokka:Taekwondo
Stimulantia

Stimulantia on kahdeksasta osasta koostuva ruotsalainen episodielokuva vuodelta 1967, jonka ovat ohjanneet Hans Abramson, Hans Alfredson, Arne Arnbom, Ingmar Bergman, Tage Danielsson, Jörn Donner, Lars Görling, Gustaf Molander ja Vilgot Sjöman. Elokuva floppasi pahoin nimekkäästä tekijäjoukostaan huolimatta, ja myös kriitikot lyttäsivät sen Görlingin osuutta lukuun ottamatta, jota muun muassa Dagens Nyheterin Mauritz Edström kehuiGörling, Lars, Svensk filmdatabas, viitattu 23.4.2021 Elämäkertaosuuden kirjoittanut Bengt Forslund (2013). == Episodit == === Det var en gång två älskande ... === * Ohjaus: Jörn Donner === Konfrontationer === * Ohjaus: Lars Görling === Daniel === * Ohjaus: Ingmar Bergman Episodissa seurataan Bergmanin poikaa Danielia hänen syntymästään noin kaksivuotiaaksi saakka. === Birgit Nilsson === * Ohjaus: Arne Arnbom === Dygdens belöning === * Ohjaus: Hans Alfredson ja Tage Danielsson === Smycket === * Ohjaus: Gustaf Molander === Negressen i skåpet === * Ohjaus: Vilgot Sjöman === Upptäckten === * Ohjaus: Hans Abramson == Lähteet == Luokka:Jörn Donnerin ohjaamat elokuvat Luokka:Vuoden 1967 ruotsalaiset elokuvat Luokka:Episodielokuvat
Rosa ’Aurora’

Rosa ’Aurora’ on Rosa Harisonii-ryhmään eli tarhaharisoninruusuihin kuuluva ruusulajike, jolle on tunnusomaista puolikerrannaiset, kirkkaankeltaiset kukat. Ruusu kuuluu Suomen löytöruusuihin ja se on nimetty Aurora Karamzinin mukaan. == Alkuperä == Aurora-ruusu löydettiin vuonna 1997 Helsingistä Töölönlahden rannalta. Aurora on merkitty KESKAS-rekisteriin numerolla 816. Ruusun arvellaan olevan Helsingin kaupunginpuutarhurina vuosina 1946–1957 toimineen Bengt Schalinin istuttama. Kaupunginpuutarhurina Schalin oli innokas kokeilija, joka rikastutti puistojen lajivalikoimaa ulkomailta tuoduilla kasveilla. Hän myös risteytti ruusuista uusia lajikkeita, joita istutti Helsingin puistoihin. Aurora-ruusun alkuperää ei varmuudella tunneta, mutta se muistuttaa harisoninkeltaruusua (Rosa ’Harison’s Yellow’), joka on persianruusun (Rosa foetida) ja pimpinellaruusun (Rosa pimpinellifolia) luonnossa syntynyt risteymä ja joka löydettiin Yhdysvalloissa 1800-luvun alussa. Harisoninkeltaruusu tuli myyntiin 1830-luvulla. == Kuvaus == Aurora kasvaa noin 1,5–2 metrin korkuiseksi pensaaksi. Uudet versot ovat punertavanruskeita. Vanhetessaan ne muuttuvat harmaanruskeiksi. Versoissa on isoja piikkejä. Lehdet ovat pienikokoisia ja vihertävänharmaita. Kukinta alkaa Suomessa juhannukselta ja kestää 2–3 viikkoa. Kukat ovat puolikerrannaisia, kirkkaankeltaisia ja halkaisijaltaan 6–7 cm. Terälehtiä on noin 20. Heteet ovat kellanruskeat. Vasta-auenneen kukan tuoksu on voimakas, miellyttävä, raikas ja pimpinellaruusumainen. Kiulukat ovat mustia. Ruusu kasvattaa jonkin verran juurivesoja. Lajike menestyy lämpimässä ja suojaisessa paikassa, mutta sietää myös kuivuutta. Se menestyy Suomessa kasvuvyöhykkeillä I–III. == Lähteet == Luokka:Ruusulajikkeet
August Filip Armfelt

August Filip Armfelt (16. maaliskuuta 1768 Tarvasjoki – 29. elokuuta 1839 Kemiö)Adelsvapen-Wiki: Armfelt nr 213. Friherrliga ätten Armfelt nr 213 (tab 15). (ruots.) Viitattu 30.12.2020 oli suomalainen vapaaherra, todellinen kamariherra, kenraaliadjutantti, everstiluutnantti ja valtiopäivämies. == Perhe == Armfeltin vanhemmat olivat vapaaherra, kenraalimajuri Magnus Wilhelm Armfelt ja Maria Catharina Wennerstedt ja puoliso vuodesta 1796 Johanna Fredrika Lovisa Taube (k. 1846). Diplomaatti, jalkaväenkenraali Gustaf Mauritz Armfelt oli August Filip Armfeltin veli. == Ura == Armfelt oli henkirakuunarykmentissä kersantti 1776 ja kornetti 1778. Hän opiskeli tämän jälkeen sotakouluissa Karlskronassa ja Braunschweigissa, palaten Ruotsiin 1785. Luutnantiksi henkirakuunarykmentissä Armfelt tuli 1787, kapteeniksi ja kuninkaan aliadjutantiksi 1787 ja yliadjutantiksi 1790. Majuriksi hän yleni samana vuonna ja palveli vuodesta 1791 majurina Turun läänin rykmentissä. Armfelt oli Ruotsin kuningas Kustaa III:n seurueen jäsen, kun kuningas vieraili Aachenissa. Everstiluutnantti ja sivustan kenraaliadjutantti hänestä tuli 1792. Sotapalveluksesta Armfelt erosi lopullisesti toukokuussa 1795. Hän oli edustaja aatelissäädyssä Porvoon valtiopäivillä 1809.Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 30.12.2020 Venäjän keisari, Suomen suuriruhtinas Aleksanteri I nimitti hänet todelliseksi kamariherraksi vuonna 1818. Armfelt omisti Wiurilan kartanon Halikossa, jossa hän rakennutti uuden päärakennuksen. == Ritarikunnat == Miekkaritarikunta ritari (1790) ==Lähteet== Luokka: Suomalaiset everstit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1768 syntyneet Luokka: Vuonna 1839 kuolleet
Nybroån

Nybroån on Ruotsissa Skånen läänissä virtaava 11 kilometriä pitkä joki, joka muodostaa Nybroånin vesistössä sen 40 kilometriä pitkän pääuoman alajuoksuun. Joen valuma-alueen pinta-ala on 316 neliökilometriä ja se laskee Itämeren Juutinraumaan Nybrostrandissa Ystadista viisi kilometriä itään Ystadin kunnassa. Pääuoma alkaa Fågeltoftasta pelto-ojana, joka jatkaa johto-ojana Trydeånina kohti etelää. Uoma kääntyy lounaaseen päin ja yhtyy Fyledalenissa Fyleåniin. Se kohtaa Nedrabyssä Örupsånin, ja jatkaa Nybroånin nimellä mereen asti. == Lähteet == === Viitteet === * Luokka:Ruotsin joet Luokka:Tomelillan kunta Luokka:Ystadin kunta
Olof Cederström

Olof Cederström (11. helmikuuta 1748 – 11. toukokuuta 1828 Attu) oli suomalainen vapaaherra, sotilas ja valtiopäivämies. Cederströmin vanhemmat olivat vapaaherra, maaherra Carl Cederström ja Fredrika Cronstedt. Cederström oli kadetti tykistössä 1762, tykkijunkkari 1763 ja aliluutnantti 1764. Jämtlandin rakuunarykmentissä hänestä tuli adjutantti 1770, alaluutnantti 1770, kapteeni 1774 ja majuri 1779. Savon rykmentissä Cederström oli everstiluutnantti 1791 ja eversti 1796, palveluksesta hän erosi 1804. Cederström oli edustaja aatelissäädyssä Porvoon valtiopäivillä 1809.Adelsvapen-Wiki: Friherrliga och grevliga ätterna Cederström nr 211 och 135 (tab 2). (ruots.) Viitattu 30.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 30.12.2020 ==Lähteet== Luokka: Suomalaiset everstit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1748 syntyneet Luokka: Vuonna 1828 kuolleet